tomron87/hebrew-wikipedia-sentences-corpus huggingface dataset:
בנובמבר 2020 הרמטכ"ל כוכבי אימץ את המלצת הוועדה שמינה, וקבע כי התקופה שבין 30 בספטמבר 1982 ל-24 במאי 2000 תיחשב באופן רשמי למערכה, שתיקרא "המערכה ברצועת הביטחון בלבנון".
במרץ 2017 שלח ח"כ יחיאל בר שאילתא בנושא הענקת אות לחימה ללוחמי דרום לבנון.
תשובת משרד הביטחון הייתה: "להענקת אותות עיטורים וסמלים יש משמעות חשובה, הן להבעת הערכה והוקרה למי שמקבלים אותם והן לטיפוח המורשת והמסורת של צה"ל.
לכן, ועל מנת לשמר את ייחודיות האות, ראוי לייחד אות מערכה לאירוע החורג מפעילות הבט"ש השיגרתית ומערב חלקים נרחבים מצה"ל."
פורום כסף נקי הוא קואליציה של ארגוני סביבה וחברה העוסקת בהיבטים הפיננסיים של ההתמודדות עם משבר האקלים, כגון הסטת השקעות מדלקים מאובנים.
הפורום נוסד בשנת 2020 תחת עמותת חיים וסביבה.
הפורום פועל במטרה להפעיל לחץ על קרנות הפנסיה בישראל על מנת להביא להסטת השקעות של כספי ציבור מתעשיות הדלקים הפוסיליים.
הפורום פועל על ידי ביצוע מחקר, פניה אל הגופים המוסדיים והבורסה ועריכת קמפיין ציבורי תחת הכותרת "לא בכסף שלי".
הפורום הוא פלטפורמה לשיתוף פעולה בין הארגונים השונים בנושא הסטת השקעות מדלקים פוסיליים, ולתיאום המחאות.
בעבודה משותפת של הפורום והבורסה לניירות ערך בתל אביב, נוצר מדד בורסאי ראשון ללא תאגידים בתעשיית הפוסיליים בישראל: ב-9 בנובמבר 2020, הודיעה הבורסה על השקת מדד תל אביב 125 – אקלים נקי מדלקים פוסיליים.
מדד זה עוקב אחר רוב חברות מדד תל אביב 125, למעט מניות של תאגידים הנוטלים חלק בשרשרת הייצור של דלקים פוסיליים.
בדצמבר 2020 הודיע בית ההשקעות כרמים כי הוא נעתר לפניות הפורום, והופך לבית ההשקעות הראשון בישראל הנקי מהשקעות בדלקים מאובנים - נפט, פחם וגז.
בדצמבר 2020 הצהירה מגדל קבוצת ביטוח שתימנע מהשקעה ביכולות ייצור פוסיליות חדשות ותחתור לסיים את תהליך הסטת ההשקעות מחברות פוסיליות עד לסוף שנת 2030.
פורום קפה שפירא הוא חברה לתועלת הציבור מהימין הישראלי שהוקם בשנת 2016 על ידי דלית לאוב סוטר (הידועה יותר כגלי בת חורין), אורי בן אמוץ ועופר שריר.
הפורום מקיים הרצאות ומפגשים, בהם מתארחים עיתונאים, משפטנים, אנשי חינוך, פעילים פוליטיים ונבחרי ציבור מהימין.
הוא מפעיל קתדרה "עממית" בסניפים המקיימות הרצאות בנושאים: יהדות, סוציולוגיה, סביבה ואקלים, מדע, תרבות, פילוסופיה, משפטים ומזרחנות.
לפורום טורי דעה קבועים במגזין עכשיו 14 ובעולם קטן.
נכון לנובמבר 2025 בקבוצת הפייסבוק של הפורום ישנם כ-14,000 חברים.
במהלך מבצע צוק איתן העלתה סוטר, פוסט תודה לבנימין נתניהו על ניהול המערכה.
בעקבות הפוסט זכתה לגידופים ולחסימה של חבריה מהשמאל פוליטי בישראל מחד, ומאידך לתמיכה ולעידוד מאנשים שאינה מכירה.
לדעתה של סוטר הדבר העיד על כך שקיימת קהילה גדולה של אנשים שחיים בסביבה של השמאל הפוליטי שמפחדים להיחשף כימנים.
סוטר ערכה פגישה בקפה שפירא, אליה הגיעו כ-40 אנשים, ויחד הקימו את הפורום.
לאחר ההקמה הצטרפו לפורום גם אנשי ימין מוצהרים.
ב-2018 נוסד מגזין הדעות של פורום קפה שפירא בעריכת סוטר, וב-2023 נוסד פרויקט "בא מבפנים", משרד הפרסום החברתי הראשון בישראל, בניהול יוסי בן טוב.
ב-2019 נרשם הפורום כחברה לתועלת הציבור.
פורום קפה שפירא חבר בפורום הארגונים למען המשפחה ופועל במסגרתו.
בשנת 2020 פעל יחד עם פורום הארגונים למען המשפחה נגד הצעת "חוק למניעת אלימות במשפחה (תיקון מס' 18 והוראת שעה) (מניעת אלימות כלכלית), התש"ף-2020".
בשנת 2024 פעל הארגון נגד חברותה של ישראל בארגון הבריאות העולמי (WHO).
בשנת 2025 פעל נגד הצטרפות ישראל לעדכון תקנות הבריאות הבין-לאומיות (IHR) של ארגון הבריאות העולמי.
פורומים חרדיים הם פורומים אינטרנטיים ייחודים, מבחינת נושאי התכנים ואופיים, עבור הציבור החרדי.
בדרך כלל, לפורומים אלה תקנונים אשר נחשבים מחמירים יחסית לסגנון השיח הכללי במרשתת.
לכ-80 אחוזים מהציבור החרדי בישראל יש גישה לאינטרנט, אך רובם אינם משתמשים בפלטפורמות שיחוח ורשתות חברתיות שהשימוש בהן נפוץ בחלקים אחרים של החברה, כגון טלגרם, טוויטר ופייסבוק.
בשל כך, פורומים המיועדים לקהל חרדי זוכים לפופולריות רבה בציבורם.
הפורומים החרדיים עוסקים בדיונים תורניים ובנושאים אחרים.
הפלטפורמה נסגרה עם סגירת הייד פארק באפריל 2018.
בפורום תפוז אנשים נפתח פורום המיועד לחרדים בלבד, ומוגבל בתקנון מוקפד.
פורום המתמקד בדיונים בנושאים אמוניים והשקפתיים ביהדות.
הפורום מתאפיין בגישה שכלתנית ופתוחה.
במשך השנים השתתתפו בפורום כותבים מגוונים מלבד מייסדיו – ביניהם חרדים יותר שמרנים, לא מעט אנשי אקדמיה, כותבים הקשורים לתנועה הרפורמית, כותבים השייכים לחברה הדתית לאומית, מעריצים של ישעיהו ליבוביץ וחילונים.
כותבים מפורסמים הם "מיימוני", "רב סיינפלד", מיכאל אברהם, נדב שנרב ועוד.
הפורום איבד במהלך השנים מהפופולריות לה זכה בשנותיו הראשונות, ורבים מהכותבים בו עזבו, בעיקר בשל הפיכתו מפורום מצומצם לפורום רחב.
ועם דניאל נשיא מארגון ערכים.
התקיימו גם מפגשי פורום שמקפידים בהם על דיסקרטיות מחשש לפגיעתם של קנאים.
פורום בתחומי העיצוב והפרסום, מופעל על ידי בית פרוג.
בפורום רשומים למעלה מ-709 אלף משתמשים, רובם גברים ונשים בני הציבור החרדי והדתי, העוסקים בתחומי התקשורת החזותית, ושאר נושאים.
פורום זה זכה בעבר לתשומת לב תקשורתית, כאשר נערכו בו קמפיינים ספונטניים בהם הגיבו מעצבים ויוצרים חרדים להאשמות קולקטיביות שהושמעו בתקשורת כלפי הציבור החרדי.
נעמה הנקין הייתה חברת הפורום ופעילה בו, על שמה הוקם אגף בשלוחת מכללת פרוג בבני ברק.
כיום הפורום פעיל עם כמות מצומצת מאוד של גולשים והודעות.
פורום בענייני מחשבים, טכנולוגיה וסלולר.
הוקם ב-2019 על ידי אנונימי בשם שמואל אשר הוא מנהל הפורום, יחד עם המנהל השני המכונה אלישי.
בעת יסוד הפורום, הוא היה על מחשב פרטי (ולא על שרת).
מטרת הקמתו הייתה בעיקר כדי לתת מענה לציבור החרדי ולספק עבורם תכנים אשר אין להם גישה אליהם בעקב סינון האינטרנט המקובל בציבור החרדי.
כך לדוגמה הופצה בפורום גרסה לנוקיה שהייתה זמינה רק בטלגרם.
בתחילתו התבסס על פלטפורמת phpBB.
ב-19 באוגוסט 2019 הועבר הפורום לפלטפורמה חדשה הנפוצה היום יותר במערכת פורומים בשם nodeBB, הפורום זמין גם באפליקציה.
לאחר תקופה שהפורום היה פעיל הוא הועבר לשרת על מנת לאפשר תחזוקה ופעולה תקינה שלו.
נכון ליולי 2025, בפורום רשומים כ-27.3K משתמשים, פורסמו בו מעל 85.000 נושאים וקרוב למליון פוסטים.
בפורום מעלים המשתמשים גם תוכנות ואפליקציות שנבנו/נערכו/תורגמו על ידי משתמשים בפורום.
פורום המתמקד בדיוני ידע מקצועי, בתחומי תכנות, מחשבים, אלקטרוניקה, צרכנות, בניה ושיפוצים, חשבונאות ועוד.
בפורום ישנם עשרות אלפי נושאים, ואלפי משתמשים.
בפורום יש גם מאגר מדריכים מקצועיים בנושאים מגוונים.
פורום בעניינים תורניים, השקפתיים, והיסטוריים, במסגרת היהדות.
הפורום הוקם במאי 2010 על ידי אוצר החכמה, הפורום נועד במקורו לעזרה הדדית בבעיות ובאגים בתוכנת אוצר החכמה תוך תקופה קצרה הפך הפורום למקום לדיונים בנושאים תורניים.
בפורום ניתנת אופציה לשליחת הודעות בין חברים.
האתר בנוי על מערכת phpBB.
הצפייה ברוב התכנים חופשיים, חלק מהדפים חסומים וניתנים לצפייה רק לחברים בפורום, אפשרות תגובה נתונה אף היא רק לחברים בפורום.
בעבר ההרשמה הייתה חופשית אך כיום בכדי להירשם נצרכת המלצה מחבר ותיק בפורום.
השיח בפורום נקבע על ידי מנהלי האתר המאפשרים על הרוב דיון בכמעט כל נושא, כולל ביקורת על רבנים, אך בצורה מכבדת.
הודעות ובהן זלזול ברבנים או העלאת תכנים המפרים זכויות יוצרים בדרך כלל ימחקו.
דמויות בולטות אשר פעילות בפורום: הרב בצלאל דבליצקי, יוסף אביב"י, הרב שמואל ברוך גנוט, הרב איתם הנקין, יעקב ישראל סטל, יהושע ענבל, הרב יואל קטן, הרב יהודה זייבלד, עדיאל ברויאר, הרב משה שבת, הרב אביאל חיים חורי, הרב יוסף חיים אוהב ציון, הרב יעקב חיים סופר ועוד.
בשנת 2015 נחסם הפורום בסננים נטפרי ונתיב, בהוראת הרב שלמה זלמן אולמן.
מספר חברים אשר השתמשו בסנן נטפרי פתחו את האתר "פורום לתורה".
חברי הפורום מוציאים את ירחון האוצר.
הפורום הוקם ב-2015 לאחר שפורום אוצר החכמה נחסם על ידי סנן נטפרי, ועל כך עקרונותיו הוא על פי פורום אוצר החכמה.
האתר בנוי על מערכת phpBB, וזמין באפליקציה.
אשכול בולט הוא פורום אקטואליה, הגישה אליו מוגבלת למשתמשים בעלי מאתים תגובות.
הפורום מפוקח ומושגח בקפדנות, לדוגמה בתקנון נכתב שאסור להתבטא נגד שום עדה או קהילה.
מימון הפורום ותחזוקו נעשית באמצעות הכותבים, החל משנת תשע"ט החל הפורום להציג פרסומות לעיתים רחוקות.
בשנת 2022 הפורום עבר למערכת xenforo אשר נחשבת למתקדמת הרבה יותר מphpBB.
פורום העוסק בענייני מוזיקה שהוקם באפריל 2021. הפורום כולל דיונים מוזיקליים על שירים וזמרים, הסברים ודיונים על כלי נגינה, ראיונות עם אמנים שונים, סקרים שבועיים, ביקורות קליפים, כתיבת שירים וספרות ועוד.
נכון לאוקטובר 2025 ישנם בפורום למעלה מ-12,000 משתמשים.
ופורסמו בו למעלה מ-300,000 פוסטים.
הפורום כולל צוות פיקוח המונה כ-15 משתמשים, שתפקידם הוא סינון הפורום מתכנים שאינם מתאימים לציבור החרדי.
הפורום פתוח בסינון אתרוג, ונחסם בסינון נטפרי ביוני 2023, בנובמבר 2025 נפתח חזרה למשתמשי נטפרי.
פורום מיכל סלה היא עמותה רשומה ללא מטרות רווח שמטרתה למנוע מקרי רצח בתוך המשפחה.
העמותה הוקמה במאי 2020, בעקבות רצח מיכל סלה.
העמותה מקדמת מודעות ומאבק באלימות נגד נשים באמצעות שימוש בטכנולוגיה, תוכניות הגנה מתקדמות, פעילויות הסברה וקידום מדיניות.
ב-3 באוקטובר 2019 נרצחה מיכל סלה על ידי אלירן מלול, שהיה בן זוגה ואב בתה באותה העת.
בעקבות הרצח הקימה אחותה של מיכל, לילי בן עמי, את פורום מיכל סלה, במטרה לתת כלים טכנולוגיים ולסייע לנשים שנמצאות במעגל האלימות או בסיכון לאלימות.
העמותה הציבה יעד של אפס נרצחות בשנה.
בעקבות הפעילות הציבורית של העמותה הוטבע ההאשטאג ברשתות החברתיות "#יהי_זכרה_מהפכה".
על פי אתר גיידסטאר ישראל, נכון ל-2023 לעמותה 15 עובדים ו-243 מתנדבים.
פורום מיכל סלה עוסק בזיהוי תמרורי אזהרה בזוגיות ופרויקטים להגנה על נשים בסיכון.
לצורך כך הוא מקדם שיתופי פעולה בין-תחומיים, יזמות, הפצת ידע תוך דגש על אחריות אישית, סולידריות חברתית ומודעות ציבורית רחבה לנושא.
העמותה שמה דגש על חשיבה "מחוץ לקופסה".
ייזום מדיניות התואמת למאה ה-21 ומעבר מ"העולם הישן" של שיח הבעיות והקורבנות המאפיין את תחום האלימות במשפחה, אל שיח חדש של פתרונות, עוצמה וסולידריות.
פורום מיכל סלה פועל בזירות שונות:
במסגרת הפורום פותח והופץ מערך של "תמרורי אזהרה" המתארים התנהגויות המצביעות על סכנה לאלימות מצד בן הזוג, ומיועדים לסיוע בזיהוי סימנים מקדימים, שאינם בהכרח פיזיים, כדי למנוע רצח נשים.
התמרורים מיועדים לאישה הנמצאת בסכנה, לגבר האלים, ולסביבה הקרובה של בני הזוג.
תמרורי האזהרה לאישה כוללים: אובססיביות, זוגיות דו פרצופית (מצב בו בן הזוג מציג את עצמו באופן שונה בפומבי), הקטנה, רגישות קיצונית, "הקדוש המעונה".
חמישה סימנים אלה מרכיבים את ראשי התיבות אזהר"ה.
כלבי מיכל סלה: מיזם המעניק כלבי הגנה מצילי חיים לנשים מאוימות הנמצאות בסיכון גבוה אשר אינן חיות עם בן הזוג המאיים וכאשר המקרה מוכר לרווחה או למשטרה.
זהו פרויקט חדשני וראשון מסוגו בישראל.
הכלב מוענק לאישה לכל החיים וחי כבן בית וחבר צמוד 24/7. הכלב הוא מתנה מצילת חיים המאפשר איכות חיים של ביטחון פיזי ונפשי, בריאות נפשית, ריפוי מטראומה, רכישת מסוגלות ושליטה על חייה ועל חיי ילדיה.
הכלבים עוברים אילוף מקצועי והכשרה לאשה המאוימת: כל אילוף והכשרה נתפרים באופן ייחודי ומותאם לאשה וילדיה.
האישה מקבלת עבור הכלב ציוד, מזון וביטוח.
עד כה הוענקו 12 כלבים לנשים מאוימות.
סיירת מיכל: פרויקט סיירת מיכל מעניק "חליפת ברזל" חינם לאשה מאוימת.
השירות ניתן לנשים שאינן חיות עם בן הזוג המאיים וכאשר המקרה מוכר למשטרה או לרווחה.
נשים מאוימות המתקבלות לפרויקט מקבלות את החבילה בחינם.
החבילה כוללת: מצלמת אבטחה כולל התקנת המצלמה בבית, לחצן מצוקה נייד המחובר 24/7 למוקד של חברת אבטחה פרטית ששולחת סייר במקרה חירום, שיעורי הגנה עצמית ומכתב התראה ממשרד עו"ד מפני נקיטת הליכים משפטיים אשר ישלח אל הגורם המאיים.
בנוסף, ישנה טכנולוגיה חדשנית ומצילת חיים שהומצאה בהאקתון מיכל סלה: לחצן מצוקה קולי חכם בנייד המחובר לחברת אבטחה - אפליקציית Relyon.
האפליקציה מבצעת זיהוי קולי של מילת קוד מצד המשתמשת ומזניקה למקום מיד חברת אבטחה פרטית 24/7. במקביל האפליקציה פונה לאנשי קשר שהוגדרו מראש על ידי המשתמשת, שולחת אליהם מיקום GPS, מתקשרת אליהם ומשדרת בשיחת טלפון את ההתרחשות.
השירות ניתן חינם לנשים מאוימות על ידי בן זוג, אשר המקרה מוכר לגורמי רווחה או משטרה.
השירות בשווי 1200 ש"ח למשך שנה.
האקתון מיכל סלה Safe@Home הוא תחרות המפתחים הגדולה בישראל, והיחידה המוקדשת להצלת חיים ולמניעת אלימות כלפי נשים באמצעות טכנולוגיה.
האקתון מיכל סלה התקיים לראשונה בשנת 2020 והוא מתקיים בכל שנה בחודש מאי, סמוך ליום הולדתה של מיכל.
מטרת ההאקתון היא פיתוח כלים טכנולוגיים חדשניים המסייעים למניעת אלימות כלפי נשים או לסביבה לזהות ולעזור בעת הצורך.
ההאקתון נערך בשיתוף עם חברות טכנולוגיה כגון גוגל ומטא.
הזוכים בהאקתון מקבלים פרסים כספיים וליווי ותמיכה שיאפשרו את המשך פיתוח המוצר שהחלו בפיתוחו במהלך ההאקתון.
בין הפרויקטים הזוכים בהקאתון: אפליקציה לזיהוי מוקדם של אלימות במשפחה המאפשרת ביצוע פעולות שונות באמצעות מילות קוד, כפתור ביטחון שיכול להזעיק אנשים שהוגדרו מראש וצ'אט אנושי אנונימי ומוצפן דרכו האישה מקבלת תמיכה וסיוע דיסקרטי מנשות מקצוע ומתנדבות.
תוכנית טכנולוגית יוקרתית לפיתוח הסטארטאפ.
עמותת פורום מיכל סלה בשיתוף Google For Startups מזמינות יזמיות ויזמים, המפתחים טכנולוגיות למניעת אלימות כלפי נשים בביתן, להשתתף בתוכנית טכנולוגית יוקרתית בת שלושה חודשים לפיתוח המיזם.
התכנית מתקיימת בתמיכתה של קרן Ronald S.
המאגר הראשון והגדול בעולם לפשמרכז פתרונות טכנולוגיים ששמם להציל חיים ולמנוע אלימות כלפי נשים, ביוזמת עמותת פורום מיכל סלה.
המאגר מתרחב באופן מתמיד וכולל בתוכו אפליקציות, מוצרים ואתרי אינטרנט.
ניתן להוסיף למאגר אך ורק אפליקציות המופיעות ב-Google Play או ב-App Store כיוון שהן עברו תהליך אימות ואישור על ידי הפלטפורמות הללו.
קהל היעד של המרקטפלייס הוא הציבור הרחב, אך בעיקר קורבנות בשבי האלימות במשפחה, קורבנות פוטנציאלים, תוקפים המבקשים להשתקם, סביבה קרובה של קורבנות או תוקפים, רשויות, גורמים מעולם היזמות (כגון קרנות הון סיכון), הטיפול והמחקר.
תוכנית המשך עבור משתתפות ומשתתפי התוכניות הטכנולוגיות של פורום מיכל סלה.
משתתפות ומשתתפי קהילת רופטופ מיכל סלה מקבלים ליווי מקצועי בפיתוח הסטארט-אפ שלהם, במטרה לסייע בידם להפוך את המיזם למוצר מדף מציל חיים של נשים בשבי האלימות.
התוכנית כוללת קבלת חללי עבודה בחינם, ייעוץ מקצועי ממומחים, מנטורינג, מפגשי נטוורקינג עם בכירים ומשקיעים פוטנציאלים, אירועי חשיפה והעשרה, למידת עמיתים וכיוצ"ב.
חברי הרופטופ חותמים מול פורום מיכל סלה על מסמכי וורנט ופיינדר פי.
בתוכנית חברים כיום 15 צוותים של סטארטאפים טכנולוגים למניעת אלימות כלפי נשים בביתן.
היוזמה "שום דבר עלינו בלעדינו" מופעלת על ידי פורום מיכל סלה, בהובלת EY ובשיתוף הפדרציה היהודית של פיטסבורג.
התוכנית מיועדת לנשים אשר חוו אלימות על בשרן או על אדם קרוב מאוד (כגון אחות), עמותת פורום מיכל סלה מזמינה נשים אלו להשתתף בחינם בסדנה ייחודית ופורצת דרך, להמצאת רעיונות טכנולוגיים למניעת אלימות כלפי נשים.
נדרש: ניסיון חיים, רצון לחולל שינוי בחברה וחשיבה יצירתית.
מדד הנרצחות של פורום מיכל סלה
מעקב אחר מקרי רצח נשים במשפחה המתעדכן בזמן אמת.
המדד כולל סטטיסטיקות מספריות ותובנות מבוססות־נתונים.
המדד מפרט פילוחים לפי גיל, אזור מגורים, לאום, מספר הילדים שנותרו יתומים, כלי הרצח, והאם הרוצח היה בן זוג או קרוב משפחה אחר.
המדד של פורום מיכל סלה מתמקד רק ברצח נשים בהקשר משפחתי.
הפורום מציע הרצאות בנושאים של מניעת אלימות כלפי נשים וזיהוי תמרורי אזהרה, על מנת להעלות את המודעות לנושא ולשנות את השיח.
העמותה רשומה באתר "גיידסטאר" של משרד המשפטים, ותקציבה השנתי בשנת 2023 היה 5,888,185 ₪
חצי מעלות פרויקט ההגנה על נשים הגיע מהמשרד לביטחון לאומי, עד אוגוסט 2023 - אז השר איתמר בן גביר הפסיק את המימון בטענה לפיה הכסף לא הגיע רק לנשים הנפגעות אלא לאנשי העמותה.
לפי התוכנית של פורום מיכל סלה לשנת 2024, העלות הכוללת של שני המיזמים יחד (כלבי מיכל סלה וסיירת מיכל) היא 2.4 מיליון ש"ח.
1,050,230 שקלים מתוכם מיועדים לחבילות אבטחה עבור 300 נשים, הכוללות מצלמה, לחצן מצוקה, אפליקציה, סיוע משפטי כנגד הגורם המאיים ושיעורי הגנה עצמית.
התוכנית כוללת עלויות בקרה ופיקוח של עובדים, הכשרה, מחקר ועוד, שמהווים 27.6% מעלות הפרויקט.
לדברי עו"ד ברקאי, שגם כיהן בעבר כראש מטה השר לענייני מיעוטים, החלק היחסי שמיועד להוצאות אלו מתוך כלל עלויות התוכניות "סטנדרטי ואינו חורג מהכללים המקובלים בתחום המימון הממשלתי".
במרץ 2024, לקח על עצמו שר הרווחה והביטחון החברתי, השר יעקב מרגי (ש"ס), להוציא פנייה לשר לביטחון לאומי, לבדוק מדוע הופסק המימון.
השר מרגי אמר ש"אם זה הופסק עניינית, אז אנחנו ניקח את זה.
זה לא כסף גדול, נמצא לו את המקור שלו".
בהמשך לכך, חתמו בפברואר 2025, השר מרגי ומנכ"לית פורום מיכל סלה, לילי בן עמי, על הסכם מיזם משותף לטווח ארוך להפעלת תוכנית 'סיירת מיכל' שתעניק לנשים מאוימות ונפגעות אלימות סל מעטפת הגנה אישית.
השר מרגי הנחה להקצות לכך 2 מיליון שקלים שמתווספים ל-2 מיליון שקלים שגייסה העמותה.
פורום תל"מ הוא הפורום לתשתיות לאומיות למחקר ולפיתוח שנוסד בשנת 1997 על ידי נשיא האקדמיה הלאומית הישראלית למדעים פרופ' יעקב זיו.
הפורום הוא מסגרת פעולה וולונטרית, שנועדה לתאם ולאגם משאבים בין כל הגופים הלאומיים, שתשתית מחקרית גדולה יכולה לשמש אותם.
בראש הפורום יושב נציג האקדמיה למדעים פרופ' שמעון אולמן, וחברים בו יושב ראש הוועדה לתכנון ולתקצוב (ות"ת) במועצה להשכלה גבוהה (מל"ג), ראש הרשות לחדשנות, מנכ"ל משרד החדשנות, המדע והטכנולוגיה, ראש מפא"ת במשרד הביטחון וסגן ראש אגף התקציבים במשרד האוצר.
הפורום בודק הצעות להקמת תשתיות לאומיות למחקר ולפיתוח, וממליץ על דרך איגום המשאבים המתאימה, מתוך תקציבי מרכיבי הפורום וגופים אחרים בעלי עניין.
כמו כן, הוא ממליץ על הגופים שיהיו אחראים לביצוע ולבקרה במסגרת התקציבית שנקבעה.
המיזמים העיקריים שבהם עסק הפורום
השתתפות שנתית של ישראל במתקן הסינכרוטרון האירופי (ESRF) – בהיקף כולל של 10 מיליון דולר
מיזם אינטרנט 2 (תקשורת רחבת פס מהדור השני) – בהיקף של 38 מיליון דולר
מאיץ חלקיקים במרכז למחקר גרעיני שורק (SARAF) – בהיקף של 25 מיליון דולר
רכישת ציוד כבד למחקרים בננוטכנולוגיה – בהיקף של 11 מיליון דולר
הקמת מרכז מחקר לננוטכנולוגיה בטכניון – מכון טכנולוגי לישראל – בהיקף של 78 מיליון דולר
הקמת מרכזי מו"פ לננוטכנולוגיה ולננו–מדע בעוד חמש אוניברסיטאות מחקר – בהיקף כולל של 142.5 מיליון דולר
הקמת מרכזי ציוד לשירות המו"פ הביוטכנולוגי – בעלות של 10 מיליון דולר
הקמת תשתית לרשת "גריד" לאומית (למינוף משאבי המִחשוב) – בעלות של 6.2 מיליון דולר
רכישת ציוד למו"פ בתאי גזע – בעלות של 10 מיליון דולר
הקמת מאגר/בנק רקמות לאומי (מידג"ם) – בעלות של 8.9 מיליון דולר
פוטוניקה מתקדמת – בעלות של 56 מיליון דולר
חקר המוח – בעלות של 25 מיליון דולר
הקמת מאגר גנומי קליני במסגרת מיזם "פסיפס" לרפואה מותאמת אישית, בהשתתפותם של משרד הבריאות והמשרד לשוויון חברתי – בעלות של 69 מיליון דולר
מדע וטכנולוגיה קוונטית – בעלות של 1,250 מיליון ש"ח.
ועדת בדיקה בראשותה של ד"ר ארנה ברי הגישה את המלצותיה, והמיזם אושר בפורום תל"מ וייושם במהלך החומש הקרוב.
במהלך השנים הוגשו לפורום דוחות בתחומים הבאים:
ועדה לתחום הביו-קונברג'נס (BC), בראשות פרופ' רבקה כרמי, מרס 2022.
ועדת הבדיקה בנושא בינה מלאכותית ומדע הנתונים, בראשות ד"ר ארנה ברי, מרץ 2021.
ועדת הבדיקה להקמת מרכז תשתיות לאומי למו"פ בתחום הלוויינות הזעירה, בראשות פרופ' תא"ל (מיל') חיים אשד, נובמבר 2019.
ועדת הבדיקה לבחינת הצורך והאפשרות להקמת תשתית למו"פ בתחום מדע וטכנולוגיות קוונטים, מרס 2019.
ועדת הבדיקה לבחינת הצורך והאפשרות להקמת מאגר גנומי–קליני במדינת ישראל, מרס 2016.
הוועדה לבחינת הצורך והאפשרות להקמת מרכז לאומי לעכברים מהונדסים גנטית, נובמבר 2015. נספחי ה.
ועדת הבחינה להקמת תשתיות מחקר לפוטוניקה מתקדמת, יוני 2012.
הוועדה להערכת ההצעה להקמת מרכז למאיצים קומפקטיים ומקורות קרינה רבי הספק – FEL, יוני 2010.
ועדת הבדיקה לבחינת הצורך והאפשרות להקמת מאגר רקמות Bio Bank לאומי במדינת ישראל, אוגוסט 2009.
ועדת הבדיקה עבור תשתית לרשת מחשוב גריד לאומית, יולי 2007.
הוועדה לאפיון והגדרת ההוצאה הלאומית למו"פ אזרחי, אפריל 2005.
הוועדה לבדיקת אפשרות הקמת מרכזי למידה למדע וטכנולוגיה, מאי 2002.
ועדת הביקורת בנושא הקמת מאיץ חלקיקים כתחליף לכור ממ"ג שורק, ינואר 2000.
ועדת הבדיקה בנושא יוזמת אינטרנט ישראלי – המלצות להקמת רשת אינטרנט נסיונית מהדור השני בישראל, מאי 1998.
פורום תקווה הוא עמותה המאגדת שש ממשפחות החטופים מטבח שבעה באוקטובר שהוחזקו ברצועת עזה בידי חמאס.
הפורום תמך בהגברת לחץ צבאי ואזרחי על חמאס ועל ארגוני הטרור, התנגד למשא ומתן עם חמאס ולעסקת שחרור חטופים לפני הכנעתו של הארגון.
הפורום התנגד לנסיגה של צה"ל מרצועת עזה, ובפרט מציר פילדלפי ומציר נצרים, ולסיום המלחמה טרם השגת כל מטרותיה.
במסגרת הסכם חמאס–ישראל באוקטובר 2025 הוחזרו 20 החטופים החיים האחרונים שנותרו בעזה, ובהם חמישה משש המשפחות חברות הקבוצה.
ב26 בינואר 2026 הוחזרה גופתו של החטוף האחרון רן גואילי במבצע של צה"ל.
הפורום הוקם בנובמבר 2023. לפי יו"ר הפורום צביקה מור, אבי החטוף איתן מור, הפורום הוקם על ידי שלוש משפחות חטופים.
מנגד, לפי תחקיר "זמן אמת", הפורום הוקם על ידי שמואל מידד (זנגי), מנכ"ל ארגון הימין "חוננו", ודוד שריקי, לשעבר מנכ"ל ערוץ 20, במטרה לפצל את מטה המשפחות להחזרת החטופים והנעדרים.
הקמת הפורום התאפשרה בעקבות קמפיין מימון המונים שנערך חודש לאחר הקמתו, בו גויסו כ-3.5 מיליון שקלים.
עם רישום הפורום כעמותה בדצמבר 2024 נרשמו מייסדי העמותה: אליהו שלום ליבמן, בועז מירן, טלי גואילי, יעקב סמרנו, צביקה מור, רבקה ברוך ושמעון אור.
רחלי אורבך, בתה של השרה אורית סטרוק, היא חברת הנהלה בפורום.
על פי תחקיר "זמן אמת", חברות בפורום משפחות החטופים איתן מור, אבינתן אור, רן גואילי, יונתן סמרנו ואוריאל ברוך.
בנוסף, חלק מבני משפחתו של החטוף עמרי מירן חברים בפורום.
כמו כן, חבר בפורום אליהו ליבמן, אביו של אליקים ליבמן, שנחשב לחטוף במשך חודשים עד שאותרה גופתו.
על פי אתר הפורום, מטרתו היא לקדם את שחרור כל החטופים מתוך אחריות לאומית ואמונה בחוסן העם, הצבא וב"צור ישראל".
חברי הפורום סבורים כי הדרך להשגת מטרה זו היא באמצעות הפעלת לחץ צבאי על חמאס ולא משא ומתן עמו.
הפורום מתנגד לעסקאות עם חמאס הנתפסות ככניעה, ותומך בהמשך הלחימה, עצירת הסיוע ההומניטרי, הפעלת לחץ בין־לאומי על קטר, שלילת סממני הריבונות של חמאס ורדיפת אנשיו ברחבי העולם.
בהתאם לכך, הביע התנגדות לעסקת שחרור החטופים שגובשה בינואר 2025. חברי הפורום סבורים שעסקת שחרור החטופים בנובמבר 2023 התאפשרה בזכות לחץ צבאי על חמאס, בשילוב צמצום הסיוע ההומניטרי.
לטענתם, ההפגנות למען שחרור החטופים פוגעות בעמדת ישראל ומקשות על השבתם.
לפי אתר הפורום, המדיניות המוצעת להשבת החטופים כוללת ניתוק חמאס מכל סמכות שלטונית, ניהול משא ומתן רק עם המחבלים שמחזיקים בפועל בחטופים, הענקת תמריצים והגנה למחזיקים שיסייעו בשחרורם, חלוקת סיוע אזרחי לתושבי הרצועה ללא מעורבות חמאס והמשך לחץ צבאי.
פעילות הפורום מתמקדת בעיקר בדוברות והעברת מסרים לערוצי התקשורת ולרשתות החברתיות, קיום מסיבות עיתונאים, השתתפות בדיוני ועדות הכנסת, ופגישות עם שרים, חברי כנסת, ומומחים בתחומי הביטחון ושחרור בני ערובה.
משפחות הפורום השתתפו בהפגנה נגד אונר"א והופיעו לדיון בבג"ץ שעסק בתנאי כליאתם של אסירים ביטחוניים.
בדצמבר 2023 פתח פורום תקווה בקמפיין מימון המונים, ובמהלך השנה וחצי שלאחר מכן גייס כ-3.5 מיליון שקלים.
בספטמבר 2024 עתר הפורום לבג"ץ נגד ההסתדרות החדשה, בעקבות שביתה שיזמה לאחר רצח ששת החטופים במנהרה ברפיח, אך העתירה נדחתה מטעמים טכניים.
הפורום הביע תמיכה באלי פלדשטיין, שנעצר במסגרת פרשת הדלפת מסמכים מסווגים לעיתון "בילד".
הפורום הביע תמיכה בדחיית עדותו של בנימין נתניהו במשפטו הפלילי, בטענה כי עליו להתמקד בענייני המלחמה והחטופים.
בדיקה באתר "וואלה" העלתה כי אף שפורום תקווה מייצג כשש ממשפחות החטופים בלבד, הוא זכה לסיקור תקשורתי דומה לזה שקיבל מטה משפחות החטופים – המייצג את כל יתר המשפחות.
תרומות לפורום עוברות דרך עמותת "איגוד רבני הקהילות בישראל" שהקים השר עמיחי אליהו, ובראשה עומד אחיו, הרב אריאל אליהו.
פורום פילם היא חברה ישראלית העוסקת בהפצת סרטים לבתי קולנוע, ערוצי טלוויזיה ופלטפורמות DVD.
בבעלות קבוצת תיאטראות ישראל, פורום פילם מייצגת בישראל מספר חברות הפצה בינלאומיות כולל וולט דיסני, סוני, אולפני המאה ה-20 חברות עצמאיות נוספות כמו Weinstein, Lions Gate ו-Film Nation.
מעבר לפעילותה המרכזית בישראל, פורום פילם מפעילה גם זרועות הפצה במדינות מרכז אירופה: בולגריה, הונגריה, פולין, צ'כיה, סלובקיה ורומניה.
בשנת 1930, עם פתיחתו של בית הקולנוע הראשון בחיפה, "עין דור", משה גרידינגר, איש עסקים בתחומי המזון והספנות, הבחין בהזדמנות עסקית מבטיחה והצטרף כשותף לעסק.
באוקטובר 2010, אושר המיזוג בין פורום פילם לחברת ההפצה א.ד.
במסגרת המיזוג, פורום פילם רכשה את פעילות ההפצת סרטים של א.ד.
מטלון, עם התחייבות להפיץ את הסרטים בתפוצה רחבה של לפחות 19 בתי קולנוע ברחבי ישראל.
ב-2019, הרשות לתחרות פשטה על משרדי פורום פילם בחשד לעבירות על חוק ההגבלים.
חקירה זו חשפה חשדות לתיאום מחירים והפרות אחרות של תנאי התחרות.
לאחר כשנתיים של חקירה, הוגש כתב אישום נגד מוקי גרידינגר, בעלי החברה, ונגד פורום פילם בעבירה של הפרת תנאי מיזוג בנסיבות מחמירות.
ביהמ"ש קבע כי פורום פילם סירבה לספק סרטים לקולנוע לב תל אביב וחייב אותה בתשלום קנס של 650 אלף שקלים.
פורט בל היא מרכז תעשייתי קטן השוכן ליד העיר קמפלה שבאוגנדה.
יש לה נמל המשמש להפלגות בין-לאומיות סביב אגם ויקטוריה.
הנמל נקרא על שם סר הסקת בל, נציב בריטי בשנים 1907 עד 1910 אשר טיפל באינטרסים של בריטניה באוגנדה החל משנת 1906. לוזירה, העיירה הקרובה, נמצאת במרחק של קילומטר מפורט בל.
מעבורות היוצאות מהנמל מקשרות את קמפלה, הנמצאת במרחק 10 ק"מ ברכבת, למקומות אחרים על שפת האגם הכוללים את ג'ינג'ה, קיסומו ומואנזה.
כאשר הסתיימה בניית השלב הראשון של רכבת אוגנדה בשנת 1901, התחילה הרכבת בקיסומו, במרחק 12 שעות נסיעה מפורט בל ומעבורות העבירו את המוצרים ביניהן.
רק בשנת 1931 הסתיימה בניית ענף הרכבת מנקורו עד קמפלה.
עם פתיחת נתיב כל הרכבות ממומבסה לקמפלה בשנה זו, פורט בל החלה בירידה ביעילותה יחד עם המעבורות.
מבשלות שיכר אוגנדה נמצאות כיום בפורט בל.
בשנות ה-60, הוקמה מפעל לחילוט תה אינסטנט במקום וכמו כן גם מפעל להכנת "ואריגי", משקה אלכוהולי מקומי.
לפני עידן מטוסי הסילון שימשה פורט בל כתחנת מעבר לנוסעים ולדואר עבור הסירות המעופפות הבריטיות.
כמו כן חיברה פורט בל בין קיסומו לח'רטום שבסודאן.
פּוֹרְט-אוֹ-פְּרָנְס היא בירת האיטי והעיר הגדולה ביותר בה.
אוכלוסיית העיר מונה כמיליון תושבים (נכון לשנת 2007), ובמטרופולין מתגוררים בין 2 ל-3 מיליון תושבים (קיים קושי להעריך את מספרם המדויק של התושבים בשל הגידול המהיר בשכונות העוני בעיר ובגבעות הסובבות אותה).
העיר שוכנת לחוף מפרץ לה גונאב, ומייצאים ממנה בעיקר קפה, סוכר, סבון ומוצרי טקסטיל והלבשה.
בעיר נמצאת אוניברסיטת האיטי והאוניברסיטה הפרטית המובילה בהאיטי, אוניברסיטת קיסקייה.
העיר נוסדה על ידי מתיישבים צרפתים בשנת 1749.
בפורט-או-פרנס נמצאים המוזיאון הלאומי של האיטי, ובזיליקת נוטרדאם.
ב-12 בינואר 2010 התרחשה רעידת אדמה עזה בעוצמה 7 בסולם ריכטר, שפגעה בעיר והותירה הרס רב ולמעלה מ-230,000 הרוגים.
עד הגעתו של כריסטופר קולומבוס בשנת 1492 לאי היספניולה (הכולל היום את האיטי ואת הרפובליקה הדומיניקנית), האי היה מיושב בידי שבטים ילידיים.
אוכלוסיית הילידים כללה כ-400 אלף נפש, אוכלוסייה שנעלמה כ-30 שנה לאחר הגעת הכובש הספרדי, בעיקר בעקבות אלימות מצד הספרדים.
עם הגעת הספרדים, הפך האזור למדינת חסות ולאחר כמה עשרות שנים ספרד החלה לשלוט באופן ישיר על האזור, עד שננטש על ידה בשנת 1606 (ספרד שלטה באופן רשמי על שטח זה עד שנת 1697).
בעשורים שלאחר מכן סוחרים הולנדים וצרפתים החלו לסחור באזור פורט-או-פרנס.
פורט-או-פרנס נוסדה בשנת 1749 על ידי מתיישבים צרפתים שגידלו באזור סוכר במטעים.
ב-1770 החליפה את קאפ-האיטיין כבירת המושבה, שנקראה אז סנט דומיניק.
ב-1804, כאשר האיטי קיבלה עצמאות, הפכה העיר לבירת המדינה.
העיר נכבשה לזמן קצר על ידי הבריטים ב-4 ביוני 1794.
בשנת 2008 פגעה סופה טרופית בעיר, וגרמה למותם של כ-800 איש ולהרס של כ-22,000 מבנים.
ב-12 בינואר 2010 פגעה בעיר רעידת אדמה בדרגה 7.0 בסולם ריכטר.
רעידת האדמה גרמה נזק רב לעיר העתיקה ולמרבית ממבני השלטון בעיר, שכללו את הפרלמנט, בית המשפט העליון ומבני ממשלה רבים.
כשבוע לאחר מכן התרחשה רעידת אדמה נוספת בדרגה 5.9, שגם היא גרמה לנזק רב.
בשנת 2012 פגע הוריקן סנדי בעיר.
ההוריקן גרם באופן ישיר למותם של כ-75 נפשות ולנזק של כרבע מיליארד דולרים.
ריבוי המתים, הפצועים והחולי, והקושי בטיפול רפואי ובהגיינה, תרמו להתפרצות מחודשת של מחלת הכולרה ולמותם של כ-5,000 איש נוספים.
אוכלוסיית העיר מונה יותר מ-1.2 מיליון תושבים, כאשר רובם ממוצא אפריקאי.
ישנם גם מיעוטים אסייתים, ערבים והיספנים.
פורט אוף ספיין היא עיר הבירה של טרינידד וטובגו.
העיר היא השלישית בגודלה במדינה אחרי סן פרננדו וצ'אגואנס ומתגוררים בה כ-50,300 תושבים, ובעיר רבתי (מטרופולין פורט אוף ספיין) מתגוררים כ-300,000 תושבים (נכון לשנת 2010).
העיר ממוקמת לחוף מפרץ פריה, על חופו המערבי של האי טרינידד.
פורט אוף ספיין נוסדה במקום בו היה קיים כפר של שבט קומוקאראפו.
במאה ה-18, העביר המושל הספרדי האחרון של האיים, דון גוזה מארי, את הבירה מהעיר סן חוזה דה אורוניה (כיום סנט ג'וזף) לפורט אוף ספיין.
לאחר שהעיר נכנעה לצבא הבריטי בשנת 1797 נותרה העיר בירת המושבה הבריטית והמשיכה לגדול.
מספר התושבים הגיע לשיא בשנות ה-60 של המאה ה-20 (כ-100,000 תושבים), אולם כעת אוכלוסיית העיר הולכת וקטנה בשל הפירוור הגדל והולך של האזור.
העיר הייתה הבירה של הישות קצרת הימים הפדרציה של איי הודו המערבית שאיחדה תחתיה את מושבות בריטניה באיים הקריביים, אף על פי שהייתה תוכנית להקמת בירה פדרלית בצ'אגוראמאס, בצפון-מערב האי.
העיר מהווה מרכז כלכלי ופיננסי במדינה.
בשנים האחרונות סניפים של בנקים מקומיים הממוקמים בעיר עזרו לה להפוך למרכז פיננסי לאיים קריביים ולמרכז אמריקה.
נמצאים בה מפקדות של שניים מהבנקים הגדולים ביותר באיים הקריביים.
הכלכלה של טרינידד מתבססת על גז טבעי ונפט, ובעיר יש בית זיקוק מרכזי.
מנמל העיר מייצאים מוצרי מזון וכן אספלט.
העיר מהווה למרכז במסחר בבוקסיט שבא מגיאנה, וברזל המיובא מוונצואלה.
כל האי, ובפרט פורט אוף ספיין, משורת על ידי נמל התעופה הבינלאומי פייארקו הממוקם כ-10 ק"מ בערך ממזרח לעיר.
סוואנת פארק המלכה, המקיפה את העיר הייתה בעבר חוות גידול סוכר אשר נרכשה על ידי העיר ומשמשת כיום אתר לקרנבלים ותהלוכות.
בפארק ממוקם גן החיות של העיר והגנים הבוטניים.
בית הנשיא ממוקם בתוך הגנים הבוטניים.
לפורט אוף ספיין מספר ערים תאומות:
פּוֹרְט (בפורטוגזית: Vinho do Porto) הוא יין אדום מתוק ומחוזק, המיוצר בחבל היין אלטו דורו בפורטוגל, ומיוצא מהעיר פורטו בצפון המדינה, והיא מקור שמו.
מקור היין ביקבים שנפתחו בצפון פורטוגל על ידי סוחרי יין אנגלים שחיפשו תחליפים ליין בורדו בעת מלחמה עם צרפת במאה ה-17. לפיכך, לרוב יינות הפורט שמות אנגליים, למרות מוצאם הפורטוגלי.
היין מבוקבק במפעלים הנמצאים בעיר התאומה של פורטו שנמצאת על הגדה הדרומית של הנהר, וילה נובה דה גאיה.
יין הפורט מקבל את טעמו המיוחד מברנדי שמוסף אליו בתהליך התסיסה.
התוספת גורמת לתסיסה להיעצר וכתוצאה מזה מתיקות הענבים נשמרת.
עובדה זו נתגלתה במקרה על ידי סוחרים בריטיים, שהוסיפו ברנדי ליין כדי לחזק אותו במשך מסעותיהם הימיים הארוכים לבריטניה.
על גבי בקבוקי יין אלו לא מצוינת שנה, היות שהיין בכל בקבוק מיוצר מתערובת (בלנד) של יינות מחוזקים.
בשנים משובחות במיוחד מוציאים בתי הפורט יין הנקרא וינטג' הנושא את שנת הבציר.
היין עצמו מיושן בדרך כלל במשך מספר שנים (בהתאם למותג ולרמה) בחביות עץ אלון ואלו משמשות לאחר מכן ליישון ויסקי ובפרט בורבון.
קיימות רמות איכות שונות של פורט: הרמה הנפוצה והזולה ביותר היא Ruby, הרמה הבאה היא Garrafeira, רמה משובחת היא Tawny, והרמה הגבוהה ביותר היא הווינטג' המיוצרת רק בשנות בציר משובחות.
בתוכנה, פורט (Port) או פִּתְחָה היא יציאה ספציפית שדרכה יכולות תוכנות להעביר נתונים באופן ישיר, במקום אמצעים אחרים כגון העברת קובצי נתונים.
השימוש הנפוץ ביותר בפורט הוא בתקשורת מחשבים במסגרת הפרוטוקולים הנפוצים בשכבת התעבורה: TCP ו-UDP.
פורט מזוהה על ידי מספר בין 0 ל–65,535 שאורכו 16 ביטים.
בפרוטוקולים נפוצים, קיים מספר פורט מוסכם לכל פרוטוקול שבו ייעשה שימוש כברירת מחדל.
פורטים מוכרים הם פורטים המשמשים פרוטוקולים מוגדרים כסטנדרט.
הצורך בפורטים מוכרים קיים כדי לקבוע סטנדרטים בהתחברות לשרתים המספקים שירותים מסוימים.
לדוגמה: על מנת שהדפדפן יפנה לאתר אינטרנט ב-HTTP, הדפדפן צריך לפנות לפורט פתוח על השרת שיקבל את הפניות אליו ויטפל בהן, והפורט הזה הוא הפורט המוכר לתעבורת HTTP – פורט 80.
הארגון האחראי על תיאום ורישום הפורטים המוכרים הוא IANA (קיצור של Internet Assigned Numbers Authority) המחלק את מרחב הפורטים לשלושה:
49152–65535 – פורטים פרטיים או דינמיים, Dynamic or Private Ports
21 ,20 – פרוטוקול העברת קבצים (FTP)
68 ,67 – פרוטוקול הקצאת כתובות דינמית (DHCP)
80 – פרוטוקול העברת דפי אינטרנט HTTP
443 – פרוטוקול HTTPS להעברת דפי אינטרנט מאובטחים
1433 – פרוטוקול גישה לשרתי SQL
3389 – חיבור לשולחן עבודה מרוחק
כתובות URL מתאימות כברירת המחדל את מספר הפורט בתחילית לפי רשימת הפורטים המוכרים.
http מפנה לפורט 80, https לפורט 443 וכן הלאה.
כדי להגדיר פורט השונה מברירת המחדל, יש לציין אותו עם נקודתיים לאחר שם התחום.
למשל: מפנה לשרת HTTP בפורט 8000 בכתובת www.example.com, לעמוד blah.
בצורה זו הדפדפן לא יפנה לפורט ברירת המחדל אלא לפורט שהתאמנו אישית.
פורט אליזבת , הידועה גם כמדיבה ביי - "המפרץ", היא אחת הערים הגדולות בדרום אפריקה.
העיר שוכנת בפרובינציית הכף המזרחית, 770 קילומטר מזרחית לבירה קייפטאון, לחוף מפרץ אלגואה.
שמה של העיר מקוצר לרוב לראשי התיבות PE, והיא מכונה גם "העיר הידידותית" או "העיר החשופה לרוחות".
בחופי העיר מצוי אחד הנמלים הגדולים בדרום אפריקה.
בפורט אליזבת אוכלוסייה של כ-1.1 מיליון תושבים (נכון ל-2009), ויחד עם פרבריה היא יוצרת את "מטרופולין מפרץ נלסון מנדלה", שבו כ-1.3 מיליון תושבים.
ב-23 בפברואר 2021 שינתה העיר את שמה לגקברחה (Gqeberha), שם שמקורו בשפת הקוסה.
שפה זו כוללת עיצורים מצוצים, ומדוברת כשפה ראשונה על ידי כ-8.2 מיליון איש.
אזור מפרץ אלגואה היה מיושב במשך מאות שנים על ידי שבטים כגון סן, קויסן וקוסה.
האירופאים הראשונים שביקרו במפרץ היו מגלי הארצותהפורטוגזים ברתולומיאו דיאס (ב־1488), וואסקו דה גאמה (ב־1597).
במשך מאות שנים צוין המקום במפות כ"מקום עגינה עם מים לשתייה".
האזור היה שייך למושבת הכף ההולנדית.
ב-1799, בימי מלחמות נפוליאון נכבשה המושבה על ידי הבריטים.
הבריטים בנו במקום מצודה בשם "מצודת פרדריק" (על שם הנסיך פרדריק, בנו של ג'ורג' השלישי), במטרה להגן על החוף מפני פלישת כוחות צרפתיים מהים.
ב-1804 נבנתה בסמוך העיר יוטנהאג', ב־1820 התיישבו באזור פורט אליזבת כ־4000 מתיישבים בריטים, במטרה לחזק את קו הגבול בין מושבת הכף לבין אזור ההתיישבות של שבט הקוסה.
העיר נוסדה על ידי מושל מושבת הכף, רופן שו דונקין, והוא קרא לה על שם אשתו, אליזבת.
בעשרות השנים הבאות התרחבה העיר והתיישבו בה אירופאים, מלאים ומהגרים אחרים.
גידול ניכר חל אחרי 1873, אז הונחה מסילת רכבת בין הערים פורט אליזבת וקימברלי.
ב-1861 קיבל היישוב מעמד של עיר.
במהלך מלחמת הבורים השנייה, בתחילת המאה ה-20, הוקם בעיר על ידי הבריטים מחנה ריכוז לנשים וילדים בורים.
בעקבות המלחמה, הוקמה בעיר "מצבת הסוסים", לזכר עשרות אלפי סוסים שמתו במלחמה.
בשנים 1962-1975, במהלך תקופת האפרטהייד, התקיימו הפרדות גזעיות בעיר, ורבים מתושביה השחורים הוכרחו בכוח לעבור לאזורי מחיה שהוקצו להם בקרבת העיר.
בשנת 1985, בעקבות המהומות בעיר התפתחה פרשת שלישיית פבקו.
מאז הבחירות החופשיות ב-1994, סובלת פורט אליזבת מבעיות דומות לאלו של רוב הערים בדרום אפריקה, ביניהן ריבוי מקרי האיידס, אלימות וסמים.
עם זאת, הודות לתנופת התעשייה והתיירות בעיר, היא ממשיכה להתפתח ולהתקדם.
ב-2001 נוסד "מטרופולין מפרץ נלסון מנדלה", שכלל את פורט אליזבת וערים סמוכות לה, כגון יוטנהאג' ודספאץ'.
המטרופולין נקרא על שמו של הנשיא השחור הראשון של דרום אפריקה, נלסון מנדלה, שנולד באזור טרנסקיי הסמוך.
לקראת מונדיאל 2010, שהתארח בדרום אפריקה, שופצו בתקופה זו אזור מרכז העיר, הנמל והחופים, ונבנה אצטדיון נלסון מנדלה ביי.
העיר שוכנת בתחילתו של נתיב הגנים, המתמשך לאורך חופי הקייפ, ונחשב לאחד מיעדי התיירות המרכזיים בדרום אפריקה.
אזורי תיירות מרכזיים בעיר הם חופי העיר לאורך מפרץ אלגואה; מגדל הפעמונים שנבנה ב-1923 לזכר המתיישבים הבריטיים במקום ב-1820, גובהו 52 מטר ובראשו נקודת תצפית טובה על העיר; שמורת דונקין; בניין העירייה; גנים ושמורות טבע.
כ-70 קילומטר מצפון לעיר, שוכנת שמורת הספארי הלאומית פארק הפילים הלאומי אדו, בה ניתן לצפות בחמישה ממיני החיות המפורסמים בדרום אפריקה, ביניהם פילים, כרישים לבנים, לווייתנים ועוד.
אתר יהודי חשוב בעיר הוא המוזיאון לזכר החלוצים היהודים, השוכן בבית כנסת ששימש את הקהילה היהודית בעיר עד 1954.
פורט-גנטיל היא העיר השנייה בגודלה במדינת גבון, בעלת אוכלוסייה הנאמדת בכ-136,000 תושבים נכון להערכות שבוצעו ב-2013. העיר נחשבת גם כעיר נמל חשובה ביותר עבור המדינה.
העיר משמשת כמרכז התעשייתי של המדינה עבור נסורת עץ ונפט.
למרות שהעיר קרובה למים ונמצאת בסמוך לחוף, היבשה העיקרית הסמוכה אליה היא אזור מיוער מרוחק אשר אינו מחובר באמצעות כבישים לשאר המדינה.
העיר שוכנת קרוב לכף לופז, הנקודה המערבית ביותר בגבון.
מוצרי המסחר העיקריים שיוצאו מן העיר היו גומי ושנהב, ואחר כך גם עצים, בעיקר עצי לבוד.
העיר נקראה על שמו של הקולונל הצרפתי אמיל גנטיל בשנת 1900. לאחר מלחמת העולם הראשונה היא הפכה לנמל חשוב עבור קורות עץ, אבל הצמיחה המסיבית של העיר חלה בעקבות ניסיונות למציאה וקידוחי נפט שבוצעו באזור באמצעות החברה הצרפתית אלף.
בשנת 1928, נפתחה בעיר שלוחת הבנק הראשונה בה, שלוחה של בנק מערב אפריקה.
בשנת 1947, מנתה העיר אוכלוסייה של 4,500 תושבים שצמחה עד שנת 1960 ל-20,000. בית זיקוק לנפט הוקם בה באותה השנה, ובית זיקוק לגז טבעי הוקמה בעיר בשנת 1968.
העיר ידועה כיום בשל שלל מלונותיה וחיי הלילה שבה, כאשר היא מכילה אטרקציות הכוללות את כנסיית סנט לואיס (נבנתה בשנת 1927), גן חיות, קזינו, חופי רחצה ומסלול גולף.
מחוץ לה נמצאות ביצות רבות וישנן חיות בר.
פּוּרוּשַה (בסנסקריט: पुरुष (puruṣa), אדם קוסמי) הוא מושג הינדואי אשר התפתח בתקופה הוודית והאופנישדית בהודו הקדומה.
בתקופה הוודית המוקדמת, פורושה נחשב לישות הזכרית שאותה הקריבו האלים על מנת לברוא את העולם, אף שזהו רק אחד מתוך סיפורי בריאה רבים נוספים הקיימים בהודו.
בתקופה האופנישדית, פורושה כבר לא נחשב לאדם הקוסמי ממנו בראו האלים את היקום, אלא התפתח כמונח שמשמעותו היא "עצמי" או "Self", אשר מייצג מצב תודעתי, נצחי, הממלא את היקום.
אין לו צורה, או חומר והוא מעבר לגבולות הזמן.
פורושה בתקופה האופנישדית מקושר ישירות למונח פרקריטי (טבע, חומר), דבר שהשתנה, משתנה או עתיד להשתנות, בעוד שפורושה הוא זה שאינו משתנה, שאינו מושפע מגורמים חיצוניים, אין לו צורה, הוא אבסטרקטי.
עם זאת, הוא קיים בכל, בכל זמן ובכל מקום.
החיבור בין פורושה לפרקריטי, כלומר בין האנרגיה והחומר יוצר את המונח "אום" (OM), שנחשב למעשה כצליל הבריאה.
על פי האמונה לכל מחשבה יש מילה.
המחשבות והשפה מקבילות זו לזו ועובדות בזיקה זו עם זו, כך שהמילה היא בעצם החלק החיצוני של דבר כלשהו ואילו המחשבה היא החלק הפנימי.
המושג "פורושה" התפתח לאורך ההיסטוריה והפילוסופיה ההינדואית החל מהופעתו הראשונה במזמור 10.90 בריג-ודה כישות קוסמית גברית אשר הוקרבה על ידי האלים על מנת לברוא את העולם כולו כולל את בני האדם, וכלה בפילוסופיה האופנישדית אשר הציגה את מונח הפורושה כמשהו אבסטרקטי, שאין לו צורה או חומר.
הוא הדבר שאינו מושפע מן הזמן או מן הטבע, הוא אינו משתנה והתגלמותו מצויה בכל דבר בעולם.
מדהים וללא גוף הוא פורושה, הוא בתוך, ומחוץ, הוא לא נולד, אין לו חיים או נשימה, ממנו נוצרים החיים, הנשימה ההבנה.
הוא גבוה יותר מהאלמנט הכי גבוה, והוא נשמתם של כל היצורים החיים.
ההינדואיזם מתייחס לפורושה כנשמתו של העולם, הרוח האוניברסלית אשר נמצאת בכל מקום, בכל דבר ובכל אחד כל הזמן.
הוא נצחי ובלתי ניתן להריסה.
פורושה לובש את צורתם של חוקי הטבע, והוא המקור להכרה האנושית.
הרעיון האבסטרקטי של פורושה נידון באופנישדות רבות ונחשב ל-מהא-אטמן, או במילים אחרות ברהמן (להבדיל מברהמין-הקאסטה הגבוהה ביותר בהודו, או המילה ברהמה-אחד האלים ההינדואים המקושרים עם בריאת העולם במיתוסים נוספים).
רישי אנגירס, מסביר שלפורושה השוכן בגוף יש שלושה ממדים: הראשון הוא "באיאטמן"- האטמן החיצוני אשר נולד ומת עם הגוף.
השני הוא "אנטאראטמן"- האטמן הפנימי, שמצוי בכל אחד ואחד מאיתנו לנצח ונחשב לחלק מהברהמן, וה"פאראמאטמן", שמקושר עם תכונותיו של פורושה/ברהמן המוזכרות לעיל.
אין קונצנזוס בבתי הספר ההינדואים לגבי ההגדרה של פורושה, ולכן כל אחד מבתי הספר מלמד אותה בצורה אחרת ומגיע למסקנות אחרות.
פורושה אם כן נחשב למונח מסובך בעל הרבה משמעויות שונות ומגוונות המשתנות בין המוסדות הלימודיים, אמונותיהם והמיתוסים בהם כל קבוצה מאמינה.
בגרסה אחת בלבד של הריג ודה ב-"פורושה-סוקטה" (המנון האדם), ארבע הווארנות מתוארות כתוצאה של הקרבתו של פורושה על ידי האלים.
מראשו של פורושה נוצר מעמד הברהמינים, המעמד הגבוה ביותר.
מידיו וכתפיו נוצר מעמד הקשטריה, המקושר ללוחמים וחיילים.
ממותניו, בטנו וירכיו נוצר מעמד הוויישיה, המשויך לאנשי מקצוע וסוחרים, ומרגליו נוצר מעמד השודרה, המעמד הנמוך ביותר בהיררכיה המשתייך בעיקר למשרתים ועבדים, כאשר תפקידו הוא לשרת את שלושת המעמדות העליונים.
פורט אייזיק הוא כפר דייגים לחופו של האוקיינוס האטלנטי, בקורנוול, אנגליה.
המזח של העיירה נבנה במהלך שלטונו של הנרי השמיני.
הבתים אשר מסביב מתחם הכפר נבנו במהלך המאה השמונה עשרה ובמהלך המאה התשע עשרה.
מאז פריחתו של המקום נקשרה הצמיחה לדיג ולהעברות משא של תושבי העיירה.
בפורט אייזיק ישנה תחנת הצלה אשר נבנתה בשנת 1869 עם שתי ספינות הצלה הנקראות "ריצ'רד" ו"שרה".
בית הסירות הישן שימש עד לאחרונה כבית הדואר.
לתושבי העיירה יש קבוצה מקומית של זמרי שאנטי ימיים הנקראים "חברי הדייגים" (Fisherman's Friends), השרים באופן קבוע בימי הקיץ על גדות הנמל החל מהשעה שמונה בערב.
שביל הליכה מפורט אייזיק ל-Port Gaverne.
סיורים בגלריות המקומיות ובחנויות אמנויות מלאכה.
טיולי סירות או מסע דיג מן הנמל במהלך עונת הקיץ.
ביקור בחופים הסמוכים Polzeath ו-Daymer Bay.
שיטוט בסמטאות הצרות של הכפר, ברחובות מרוצפים בבתי הדייג מהמאה ה -18, אשר רובם רשומים רשמית כבעלי חשיבות אדריכלית או היסטורית.
לפורט אייזיק יש היסטוריה כאתר צילומים לסדרות וסרטים ידועים, כגון איש חלום הבלהות (The Nightmare Man), פולדארק, אוסקר ולוסינדה (Oscar and Lucinda), להציל את גרייס (Saving Grace), וסדרת הדרמה קומית דוק מרטין.
פורוסרקוסיים (שם מדעי: Phorusrhacidae) או עופות האימה היא משפחת עופות טורפים חסרי יכולת תעופה שחיו לפני 62 עד 1.8 מיליון שנים באמריקה הדרומית.
גובהם של הפורוסרקוסיים נע בין מטר לשלושה מטרים והם התנהגו כמו אבותיהם הדינוזאורים הטורפים שנכחדו.
העופות החיים הקרובים אליהם ביותר הם הקריאמיים מאמריקה הדרומית.
לפני כשלושה מיליוני שנים, היגרו מינים מהמשפחה לאמריקה הצפונית, במהלך אירוע הגירה גדול שנקרא ההחלפה האמריקנית הגדולה, והחלו לטרוף יצורים חדשים.
ואולם עופות האימה נפגעו יותר מההחלפה שהביאה לאמריקה הדרומית טורפים חזקים כמו הסמילודון, וטורפים נוספים וכן טרף רזה וזריז מדי בשבילם.
כל עופות האימה נכחדו לפני 2 מיליון שנה.
מדענים משערים כי עופות אלו נעו במהירות שיכולה להגיע עד 48 קילומטרים בשעה.
ידועות 5 תת-משפחות, 13 סוגים ו-17 מינים במשפחה זו.
תת-משפחה Brontornithinae – תת-משפחה של עופות ענק שהתנשאו לגובה של יותר מ-2.3 מטר
תת-משפחה Phorusrhacinae – תת-משפחה של עופות ענק, שגובהם יכול היה להגיע עד ל-3.2 מטר בה המינים הגדולים ביותר במשפחה.
תת-משפחה Patagornithinae – תת-משפחה בסביבות גובה 1.7 מטר, הזריזות ביותר במשפחה.
תת-משפחה Psilopterinae – לתת משפחה זו שייכים המינים הקטנים ביותר במשפחה - גודלם בסביבות 70–100 סנטימטרים
תת-משפחה Mesembriornithinae – תת-משפחה שמגיעה לגובה 1.2–1.5 מטר
פורט בוטאני הוא פרוור בסידני, המנוהל על ידי עיריית רנדוויק (City of Randwick).
הפרוור תעשייתי לחלוטין (בדומה לאווליי), וכולל את הנמל של בוטאני ביי והבניינים הקרובים לו.
פורט בוטאני מצוי כ-12 ק"מ דרום מזרחית למרכז העסקים הראשי של סידני, קרוב לפתחו של מפרץ בוטאני.
הפרוור גובל במפרץ משלושה כיוונים: מערב, צפון ודרום.
ממזרח גובל הפרוור במטרוויל וצ'יפלי, והוא סמוך לליטל ביי.
פורט בוטאני סמוך לאתר הנחיתה של המשלחת האירופאית, אם כי המעגן של קפטן ארתור פיליפ היה מעט דרומית יותר, בלה פרוז.
שם המפרץ ניתן במרוצת השנים בגלל העבודה הבוטנית שבוצעה בו - מיני צמחים נאספו בו על ידי המשלחת ומוינו בפעם הראשונה.
הפרוור קרוי על שם המפרץ ובאופן ספציפי, על שם הנמל.
פורט בוטאני הוא אזור תעשייה הכולל את נמל פורט בוטאני ואת הבניינים הסמוכים לו.
הנמל כולל שני מסופים לניהול מכולות, מאגר נוזלים (למטעני נפט למשל) ומאגר גז (למטעני גז טבעי).
הנמל נבנה בתחילת שנות השבעים, לאחר שתפוסתו של נמל סידני הגיעה לשיא, ונדרש נמל-ים נוסף הקרוב יותר לנמל התעופה הבינלאומי, למטרת שינוע מכולות.
מסוף המכולות הראשון נחנך בשנת 1979 על ידי ראש ממשלת ניו סאות' ויילס דאז, נוויל רן.
בשנת 1982 נחנך מסוף המכולות השני.
בשנת 2006, לאחר מספר החלפות ידיים, הגיעו המסופים לידי חברות ההחזקות Toll (המסוף הראשון) ו-Dubai Ports (המסוף השני).
בשנת 1994 הוסיפה חברת הגז AGL מאגר תת-קרקעי לגז, והכפילה אותו בשנת 2003.
הנמל מנוהל על ידי חברת הנמלים של סידני (Sydney Ports Corporation).
פורוסמיד היא תרופה ממשפחת משתני הלולאה.
התרופה נכנסה לשימוש בתחילת שנות ה-60 של המאה ה-20 ומאז קיימת בשימוש נרחב ברפואה ומוכרת בשמות המסחריים פוסיד, פוזיד (Fusid), לאסיקס (Lasix), פורוביט (Furovite), מיפר (Miphar).
פורוסמיד היא התרופה השכיחה ביותר מבין כל משתני הלולאה.
היא משמשת בטיפול במצבי בצקת (Edema) הנגרמים עקב אי ספיקת לב, אי ספיקת כליות או שחמת כבד.
השימוש שכיח במיוחד נגד בצקת ברגליים ונגד בצקת ריאות.
היתרון של התרופה בטיפול בבצקות, היא היכולת המשתנת החזקה שלה: כך היא עוזרת למטופלים להיפטר מהנוזלים שצברו באיברי הגוף השונים.
עם זאת, עקב חסרונותיה, חשוב לשקול גם דרכים אחרות למניעת בצקת ולסילוקה.
למרות שהיא רשומה לטיפול ביתר לחץ דם, יעילותה בטיפול ביתר לחץ דם איננה גבוהה וכרוכה בתופעות לוואי אשר מגבילות את השימוש בה.
מנגד משתנים מסוג תיאזיד (כגון: הידרוכלורותיאזיד) יעילים יותר בטיפול ביתר לחץ דם בהשוואה לפורוסמיד ולמשתני לולאה אחרים.
הנפרון הוא היחידה הפעילה בכליות ויש לו מספר אתרים שעליהם פועלות תרופות משתנות.
התרופה פורוסמיד פועלת על החלק המכונה "לולאת הנלה" בנפרון.
התרופה מעכבת את משאבת (קו-טרנספורטר) הנתרן-אשלגן-כלוריד (Na-K-2Cl) בזרוע העולה של לולאת הנלה.
פעולה זאת גורמת להפרשת נתרן, כלוריד, אשלגן ומים דרך השתן, הגדלת נפח ההשתנה וצמצום נוזלי הגוף.
פורוסמיד גם גורם להפרשת מגנזיום וסידן, אם כי היפוקלצמיה (ירידה ברמות סידן בדם) איננה תופעת לוואי אופיינית של התרופה.
היתרון של פורוסמיד בהשוואה לתרופות משתנות אחרות הוא יעילותה גם כאשר יש ירידה בתפקוד הכלייתי, יכולתה לגרום לפעילות משתנת ללא חמצת (בניגוד למעכבי האנזים קרבוניק אנהידראז, שידוע שגורמים לחמצת) ויעילותה המסיבית בהורדת נפח נוזלים בהשוואה לתיאזידים.
התרופה רשומה בישראל להתוויות הבאות:
בצקת הקשורה באי ספיקת לב, שחמת הכבד ומחלה כלייתית (כולל את הסינדרום הנפרוטי),
טיפול נילווה בבצקת ריאתית חריפה
טיפול נילווה בבצקת ריאתית חריפה.
איבוד נוזלים וירידה בנפח נוזלי הגוף
אי ספיקת כליות בשל תרופות נפרוטוקסיות או הפטוטוקסיות
אי ספיקת כליות הקשורה במצבי תרדמת
אי ספיקת כליות המאופיינת באי מתן שתן
יש להיזהר במתן התרופה במצבים הבאים:
שיגדון ועלייה ברמות חומצה אורית בדם (למרות שפורוסמיד כנראה איננו מעלה רמות חומצה אורית בדם, יש להזהר במתן שלה בחולים אלו)
ילדים מתחת לגיל 4 שנים - שימוש ממושך יכול לגרום ליצירת אבנים בכליות
בחולים עם שחמת הכבד - יש לערוך מעקב צמוד אחרי אלקטרוליטים
חולים קשישים - שיכולים להיות יותר רגישים לתופעות הלוואי וכמו כן סובלים מירידה בתפקוד הכלייתי
רגישות לסולפונאמיד - למרות שהיצרן רושם זאת כהתווית נגד בשל נוכחות מבנה של סולפונאמיד במולקולה של פורוסמיד, רגישות צולבת בין פורוסמיד לסולפונאמידים איננה חד משמעית.
מערכת העצבים המרכזית: סחרחורות, חולשה, כאבי ראש, עייפות, תשישות, טשטוש ראייה.
מערכת השמיעה: טינטון וירידה באיכות/רמת השמיעה.
הופעת חירשות כתופעת לוואי זאת נצפתה כאשר הזריקה ניתנה במתן לתוך הוריד מהיר (ולכן מומלץ על עירוי ממושך כאשר התרופה ניתנת במתן דרך הוריד), כאשר הייתה גם אי ספיקת כליות ברקע, מתן מינונים גבוהים של פורוסמיד ומתן של תרופות נוספות שגורמות לבעיות בשמיעה (כגון: אמינוגליקוזידים).
מערכת הלב וכלי הדם: תת-לחץ דם תנוחתי (תסמינים כמו כאב ראש, סחרחורת או דפיקות לב, המופיעים בקימה משכיבה או מישיבה), נפילות, הפרעות קצב לבביות (השכיחה: טכיקרדיה - דופק מהיר), פקקת ורידית ותסחיף ריאתי.
הפרעות אלקטרוליטריות: ירידה בריכוז בדם של נתרן (היפונתרמיה), אשלגן (היפוקלמיה), מגנזיום (היפומגנזמיה) וסידן (היפוקלצמיה).
השימוש בתרופה עלול לגרום ל"בססת מטאבולית" (Metabolic alkalosis).
הפרעות מטבוליות נוספות בדם: עליה בריכוז קריאטינין - אי ספיקת כליות, אורמיה - עליה בריכוז שתנן (אוריאה), היפראוריצמיה - עליה בריכוז חומצת שתן (עלולה לגרום לאבני כליה או לשגדון), היפרגליקמיה (- מצב דמוי סוכרת, עליה בריכוז הסוכר גלוקוז) והיפרליפידמיה (עליה בריכוז טריגליצרידים או בריכוז כולסטרול).
עור: רגישות לאור, פריחה, סרפדת, ארגמנת (purpura) ומחלות שלפוחתיות.
מומלץ למרוח קרם הגנה המכיל מסנן קרינה.
מערכת העיכול: בחילות, אובדן תיאבון (אנורקסיה), הקאות, עצירות, שלשול ודלקת לבלב חריפה.
פגיעה חמורה עלולה לגרום להיפואלבומינמיה (חסר בחלבון אלבומין בדם), ובאופן פרדוקסלי להחמרת בצקת).
מערכת השתן: ריבוי שתן (ולעיתים בריחת שתן, השתנה לילית וכיווץ יתר של שלפוחית השתן.
תאי דם (שינויים המתבטאים בספירת הדם): לויקופניה, אנמיה, תרומבוציטופניה (מיעוט טסיות דם).
תרופות אחרות לטיפול ביתר לחץ דם: עלולות לגרום לירידה חדה יותר בלחץ הדם כאשר ניתנות עם פורוסמיד.
כמו כן, אפשריות תופעות לוואי אקטרוליטריות כאשר פורוסמיד ניתנת עם תרופות לטיפול ביתר לחץ דם.
אמינוגליקוזידים - מתן שלהם יחד עם פורוסמיד עלול להוביל תופעות לוואי הקשורות להחמרה בתפקוד הכלייתי והפרעות שמיעה
ליתיום - מתן עם ליתיום עלול להגביר את רעילות ליתיום.
יש לנטר היטב את הטיפול ולעקוב אחרי רמות ליתיום בדם.
מתוטרקסאט - מתן משולב יכול להעלות את הרמות של מתוטרקסאט או של פורוסמיד בדם.
יש להימנע משילוב התרופות ככל הניתן.
במידה ויש צורך בשילוב, יש לעקוב אחרי אלקטרוליטים בדם ולהפחית את מינוני התרופות.
תרופות נוגדות דלקת שאינן סטרואידים - תרופות אלו עלולות לגרום לעלייה בלחץ הדם, פעילות שנוגדת את הפעילות של פורוסמיד.
תרופות אלו גם עלולות לגרום להפרעה בפעילות המשתנת של פורוסמיד, וידועה השפעה לרעה על התפקוד הכלייתי אם התרופות הללו נלקחות יחד לאורך זמן.
סוכרלפאט - עלול להפחית את הספיגה של פורוסמיד.
תגובות עם מזון וצמחי מרפא
הספיגה של פורוסמיד פוחתת כאשר הוא נלקח על קיבה מלאה.
מומלץ ליטול את התרופה על קיבה ריקה.
צריכת כמות גדולה של ליקוריץ עלולה לגרום להיפוקלמיה ואובדן מים ובכך להחמיר את תופעות הלוואי של פורוסמיד.
בזמן הטיפול בפורוסמיד יש לעקוב אחרי תפקודי הכליה (מעקב אחרי רמות קריאטינין ואוריאה בדם), מעקב אלקטרוליטים (אשלגן, נתרן, סידן, מגנזיום), מעקב אחרי רמות חומצה אורית, מעקב לחץ דם.
כמו כן יש לעקוב אחרי משקל גוף ולהעריך את מאזן הנוזלים.
כאשר התרופה ניתנת בהזרקה או במינונים גבוהים, יש לעקוב אחרי סימנים של פגיעה בשמיעה.
בתחום פיתוח הגוף בעיקר בארצות הברית, נטילה של התרופה לקראת תחרות זה היא תופעה שכיחה על מנת לרוקן את הגוף לגמרי מפחמימות צוברות נוזלים ולהוריד את משקל הגוף ולכן משתנים אסורים לספורטאים.
פורט אוגוסטה היא עיר במדינת אוסטרליה הדרומית שבאוסטרליה.
העיר היא עיר נמל וצומת רכבות השוכנת בנמל טבעי על חופו המזרחי של חצי האי אייר (Eyre), בקצהו של מפרץ ספנסר (Spencer), במרחק 322 ק"מ מצפון לבירת המדינה אדלייד.
העיר נוסדה ב-24 במאי 1852 ונקראה על שם ליידי אוגוסטה יאנג, אשתו של מושל דרום אוסטרליה, סר הנרי אדוארד פוקס יאנג.
אוכלוסיית העיר מנתה 13,504 תושבים במפקד 2011.
פורט אוגוסטה נמצאת בצומת רכבות מרכזי באוסטרליה.
העיר יושבת על מסילות הרכבת בין סידני לפרת' ובין אדלייד לדרווין וממנה יוצאת מסילת ברזל לקלגורלי שבאוסטרליה המערבית.
משדה התעופה המשרת את העיר יוצאות שתי טיסות יומיות לאדלייד.
האקלים בפורט אוגוסטה הוא אקלים צחיח, כמות המשקעים השנתית עולה במקצת על 200 מילימטר בשנה, והטמפרטורה היומית המרבית מגיעה בקיץ ל-32 מעלות צלזיוס בממוצע.
טמפרטורת השיא שנמדדה בעיר הייתה 48.9 מעלות, בינואר 2019.
פורט אליזבת היא בירתו של האי בקיה שהוא חלק מאיי הגרנדינים שבסנט וינסנט והגרנדינים.
העיירה היא גם בירת מחוז הגרנדינים.
פורזבה (בבלארוסית: Поразава; בפולנית: Porozów, פורוזוב; ברוסית: Порозово, פורוזובו; ביידיש: פּאָרוזעווע) היא עיירה במחוז גרודנו שבמערב בלארוס, בה התקיימה עד השואה קהילה יהודית גדולה.
פורוזוב נזכרת לראשונה במאה ה-15, עת הייתה עיר מלכותית בשליטת הדוכסות הגדולה של ליטא.
בחלוקת פולין השלישית בשנת 1795 נכללה העיירה בתחום האימפריה הרוסית, ולאחר מלחמת העולם הראשונה, בהתאם להסכם ריגה משנת 1921, נכללה בתחום הרפובליקה הפולנית השנייה.
בשנת 1897 נמנו בעיירה 931 יהודים.
בין מלחמות העולם נמנו בעיירה כ-600 יהודים, כשליש מתושביה.
באמצע ספטמבר 1939 נכבשה העיירה בידי הצבא האדום.
ב-26 ביוני 1941, במהלך מבצע ברברוסה, נכבשה העיירה בידי הגרמנים, ובו ביום רצחו אלו כמה מיהודיה.
לאחר מכן הוטלו על יהודי העיירה גזירות שונות, ובהן חובת ענידת סרט זרוע, שהומר בהמשך בטלאי צהוב, וחובת ביצוע עבודות כפייה.
כעבור מספר שבועות רוכזו יהודי העיירה משך לילה שלם, במהלכו עונו והושפלו, תוך רצח כמה מהם.
בסתיו 1942 רוכזו יהודי העיירה בגטו קטן שהוקם בה, אליו הובאו בהמשך יהודים נוספים מהסביבה.
ב-2 בנובמבר 1942 נערכה בגטו שבעיירה אקציה, בה נרצחו כ-220 קשישים וחולים יהודים, וכ-650 יהודים הועברו למחנה ריכוז ליד וולקוביסק.
משם שולחו יהודי העיירה יחד עם יתר יהודי המקום למחנה ההשמדה טרבלינקה כעבור מספר ימים.
באוגוסט 2019 בית הכנסת הנטוש של העיירה הוצע למכירה פומבית בתור אסם.
פורוסייה , מונח המתייחס לאמנות הלחימה של עולם האסלאם בימי הביניים ובעיקר ללוחמת פרשים.
הוראתו הראשונית של המונח פורוסייה היא "פרשות", וכן לשתי המילים מקור משותף.
עם הזמן נוספו למונח משמעויות נוספות כגון מכלול הכישורים הקשורים בסוס וברוכבו, מגוון כישורים צבאיים וצבאיים למחצה, אמנות המלחמה בכללותה ואף קוד ההתנהגות של הלוחמים.
על אף שהפורוסייה אינה זהה לאבירות האירופית, ישנם קווי דמיון מסוימים בין שתי התופעות.
כמו האבירות גם הפורוסייה כללה בתוכה קוד התנהגות נלווה, למרות שהשפעתו התרבותית הייתה מוגבלת יותר.
שורשיה של אמנות הפורוסייה נטועים עוד בתקופת הח'ליפות האומיית.
ברם, מקצועות הלחימה החלו להתגבש לתורה מסודרת בתור הזהב של הח'ליפות העבאסית.
במחצית השנייה של המאה ה-9, החלו אומנים מומחים לכתוב מדריכים טכניים להכשרה צבאית, וענפי הלחימה השונים החלו להתגבש לכלל תורה סדורה.
ניתן לזהות בתוך אמנות הפורוסייה השפעות של האימפריה הסאסאנית, של האימפריה הביזנטית ושל האימפריה הרומית לפניה.
אמנות הלחימה של הערבים לפני האסלאם ובתקופת הכיבושים השפיעה רק באופן שולי על הפורוסייה.